 ****

**ΕΛΛΗΝΙΚΗ ΔΗΜΟΚΡΑΤΙΑ ΗΜΕΡΟΜΗΝΙΑ 17 - 03 - 2020**

**ΝΟΜΟΣ ΦΘΙΩΤΙΔΑΣ**

**ΔΗΜΟΣ ΛΟΚΡΩΝ**

ΔΙΕΥΘΥΝΣΗ ΚΟΙΝ.ΠΡΟΣΤΑΣΙΑΣ-

ΠΑΙΔΕΙΑΣ - ΠΟΛΙΤΙΣΜΟΥ

ΚΕΝΤΡΟ ΚΟΙΝΟΤΗΤΑΣ

ΤΑΧ.ΔΙΕΥΘΥΝΣΗ :Ν.ΑΒΡΑΑΜ 1

ΠΛΗΡΟΦΟΡΙΕΣ: Καραμίντζιου Γεωργία

Μίχα Αθανασία

Δουσιώτη Παγώνα

ΤΗΛ: 22330-22191, 2233081052

FAX:2233081052

EMAIL: kentrokoin.dimoslokron@gmail.com

[**pronoialokrwn@gmail.com**](mailto:pronoialokrwn@gmail.com)

**ΑΝΑΚΟΙΝΩΣΗ ΓΙΑ ΤΟ ΕΠΙΔΟΜΑ ΓΕΝΝΗΣΗΣ**

**ΔΙΚΑΙΟΛΟΓΗΤΙΚΑ ΓΙΑ ΑΙΤΗΣΗ**

**ΧΟΡΗΓΗΣΗΣ ΕΠΙΔΟΜΑΤΟΣ ΓΕΝΝΗΣΗΣ Ν. 4659/2020**

**σύμφωνα με το άρθρο 7 Κ.Υ.Α. Δ11οικ.8523/236/17.02.2020**

1. **Ληξιαρχική πράξη γέννησης** του παιδιού, για το οποίο θα χορηγηθεί το επίδομα γέννησης.
2. Δήλωση φορολογίας εισοδήματος **(Ε1)** και πράξη διοικητικού προσδιορισμού φόρου εισοδήματος **(Εκκαθαριστικό)** φορολογικού έτους 2019 ή του 2018 σε περίπτωση που δεν έχει υποβληθεί το Ε1 του φορολογικού έτους 2019 μέχρι τη λήξη προθεσμίας υποβολής του.
3. **Φωτοαντίγραφο Δελτίου Αστυνομικής Ταυτότητας ή Διαβατηρίου.**
4. Πρόσφατη **βεβαίωση ή πιστοποιητικό οικογενειακής κατάστασης**. Οι πολίτες κράτους μέλους της Ευρωπαϊκής Ένωσης που δεν έχουν οικογενειακή μερίδα στην Ελλάδα, υποβάλλουν δημόσιο έγγραφο που να αποδεικνύει την οικογενειακή τους κατάσταση ή επικυρωμένο φωτοαντίγραφο της πράξης συμφώνου συμβίωσης στην αντίστοιχη περίπτωση.
5. **Ειδικό Δελτίο Ταυτότητας Ομογενούς (Ε.Δ.Τ.Ο.)** (για ομογενείς αλλοδαπούς).
6. **Βεβαίωση εγγραφής πολίτη της Ευρωπαϊκής Ένωσης ή έγγραφο πιστοποίησης μόνιμης διαμονής** (για δικαιούχους που είναι πολίτες κράτους - μέλους της Ε.Ε.).
7. **Άδεια διαμονής** (για δικαιούχους που είναι πολίτες τρίτου κράτους).
8. **Φωτοτυπία βιβλιαρίου τραπεζικού λογαριασμού με εμφανή τον IBAN** και δικαιούχο ή συνδικαιούχο την/τον αιτούσα/αιτούντα.

**ΕΙΔΙΚΕΣ ΠΕΡΙΠΤΩΣΕΙΣ**

1. **Δικαστική απόφαση ή διαταγή ανάθεσης επιμέλειας τέκνου** (σε περίπτωση που η επιμέλεια του τέκνου έχει ρυθμιστεί δικαστικά).
2. **Δικαστική απόφαση ή διαταγή ανάθεσης επιτροπείας** (σε περίπτωση που η επιτροπεία του παιδιού έχει ανατεθεί σε φυσικό πρόσωπο).
3. **Συμβολαιογραφική πράξη αναγνώρισης τέκνου** (σε περίπτωση αναγνώρισης τέκνου).
4. **Ληξιαρχική πράξη θανάτου της μητέρας** (σε περίπτωση που η μητέρα έχει αποβιώσει).

Τα προς υποβολή δικαιολογητικά που έχουν εκδοθεί από αλλοδαπή αρχή ή που σε κάθε περίπτωση δεν έχουν συνταχθεί στην ελληνική γλώσσα, θα πρέπει να είναι **νομίμως μεταφρασμένα και επικυρωμένα**, όπου δε απαιτείται να φέρουν την **επισημείωση της σύμβασης της Χάγης (Apostile)**.